b'\n_START_ARTICLE_\nMestna avtobusna linija \xc5\xa1t. 11 (Ljubljana)\n_START_SECTION_\nZgodovina\n_START_PARAGRAPH_\nV nekdanji ob\xc4\x8dini Ljubljana se je zaradi gradnje naselij na obrobju mesta na za\xc4\x8detku 50. let 20. stoletja pokazala potreba po povezavi predmestnih naselij s sredi\xc5\xa1\xc4\x8dem mesta z rednimi avtobusnimi progami. Tako so nastale proge \xc5\xa1t. 10, 11, 12, 13 in 15, ki so v okviru primestnega potni\xc5\xa1kega prometa s kolodvora povezovala omenjena naselja. Za progo 11 je bilo kupljenih pet avtobusov modre barve italijanske tovarne OM Orione. _NEWLINE_Ko so proge pri\xc5\xa1le pod okrilje mestnega prometa (po letu 1973), so progo \xc5\xa1t. 11 s kolodvora podalj\xc5\xa1ali za Be\xc5\xbeigrad. Leta 1974 so v Zalogu progo izpred zadru\xc5\xbenega doma podalj\xc5\xa1ali do tedanje Emonine klavnice - sicer prenovljeno obra\xc4\x8dali\xc5\xa1\xc4\x8de se \xc5\xa1e danes nahaja tam. Leta 1977 so traso z Njego\xc5\xa1eve ceste prestavili preko Tromostovja. Proga Be\xc5\xbeigrad \xe2\x80\x93 Zalog je nato nespremenjeno obratovala skoraj trideset let. Vmes so sicer podalj\xc5\xa1evali \xc4\x8das njenega obratovanja v no\xc4\x8dne (odhod z Be\xc5\xbeigrada ob 0.00) in nato \xc5\xa1e v zgodnje jutranje ure (odhod z Be\xc5\xbeigrada ob 3.15). Novembra 2003 je bil obratovalni \xc4\x8das podalj\xc5\xa1an do 0.30, julija naslednje leto pa je vozila spet po starem. Poleti leta 2004 so ukinili nedeljske vo\xc5\xbenje proge 11, v Zalog je zato pri\xc4\x8dela obratovati proga \xc5\xa1t. 20 Zalog \xe2\x80\x93 Fu\xc5\xbeine \xe2\x80\x93 Nove Sto\xc5\xbeice   (jeseni leta 2007 so jo preimenovali v linijo 20Z). Prvo ve\xc4\x8djo spremembo trase je do\xc5\xbeivela decembra leta 2005, ko so jo ob delavnikih podalj\xc5\xa1ali izza Be\xc5\xbeigrada do Je\xc5\xbeice. 3. septembra 2007 so za ves promet zaprli o\xc5\xbeje sredi\xc5\xa1\xc4\x8de mesta, zato se je spremenila tudi trasa linije 11, ki je pred tem vozila mimo Stolnice, preko Tromostovja in Pre\xc5\xa1ernovega trga; preusmerili so jo preko Zmajskega mostu na Dalmatinovo ulico. Proga na trasi Be\xc5\xbeigrad \xe2\x80\x93 Zalog je postala linija 11B, no\xc4\x8dna proga na trasi Bavarski dvor \xe2\x80\x93 Zalog pa linija N11. Zadnja sprememba pa pri potnikih ni do\xc5\xbeivela odobravanja, zato so po slabem letu junija 2008 ponovno spremenili potek trase v centru mesta in jo preusmerili skozi predor pod gradom, po Zoisovi in Slovenski cesti. S tem je naraslo \xc5\xa1tevilo linij z enakim odsekom trase (2, 11, 20), zato so bile nadaljnje spremembe mo\xc4\x8dno odvisne od linij 2 in 20. 22. avgusta 2012 so bile linije 11, 11B in N11 preusmerjene preko novozgrajenega Fabianijevega mostu, nato pa po stari trasi po Poljanski cesti in skozi predor. Zaradi obnove predora so linijo 11 za\xc4\x8dasno speljali po Ro\xc5\xa1ki, Karlov\xc5\xa1ki in Zoisovi cesti, s \xc4\x8dimer je ob\xc5\xa1la Ljubljanski grad. Trasa se je izkazala za dobro, zato tam obratuje \xc5\xa1e danes; v tem \xc4\x8dasu pa je svojo progo spremenila tudi linija 20. _NEWLINE_1. septembra 2009 je bila ukinjena posebna vo\xc5\xbenja iz Zaloga ob 3.45 (od ponedeljka do sobote) v smeri Bavarskega dvora, ki je vozila po delu trase linije 12, po trasi Zalo\xc5\xa1ka cesta - Zadobrov\xc5\xa1ka cesta - \xc5\xa0martinska cesta - Masarykova cesta - Trg OF - Slovenska cesta (Bavarski dvor). 28. junija 2010 je bil podalj\xc5\xa1an obratovalni \xc4\x8das na liniji N11 in 11B s prvim odhodom z Bavarskega dvora ob 2.50 ob delavnikih in sobotah in 3.50 ob nedeljah in praznikih, ter zadnjim ob 0.20._NEWLINE_Zaradi podalj\xc5\xa1anja obratovalnega \xc4\x8dasa linije 11B je le-ta postopno nadomestila linijo N11, \xc4\x8deprav je prvi jutranji odhod proti Zalogu \xc5\xa1e vedno z Bavarskega dvora._NEWLINE_1. decembra 2014 je bila linija \xc5\xa1t. 11 preusmerjena z obra\xc4\x8dali\xc5\xa1\xc4\x8da Je\xc5\xbeica na novo kon\xc4\x8dno postajali\xc5\xa1\xc4\x8de na novem parkiri\xc5\xa1\xc4\x8du Parkiraj in se pelji (P+R) Je\xc5\xbeica. Na njem je imela \xc5\xbee urejeno za\xc4\x8dasno postajali\xc5\xa1\xc4\x8de v \xc4\x8dasu obnove \xc4\x8drnu\xc5\xa1kega mostu. Vozni red se zaradi tega ni spremenil.'